ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጀርመናዊ ቀታሊ፡ ብዛዕብኡ ኣብ ኦንላይን ዘሎ ኩሉ ሓበሬታ ክጠፍኣሉ ኣብ ዘቕረቦ ክሲ ተዓዊቱ 28 ሕዳር 2019 ምንጪ ስእሊ, Getty Images መግለጺ ስእሊ, እዚ ጀርመናዊ ብ2009 ብዛዕባ ገበናቱ ዝርዝር ሓበሬታ ኣብ ኢንተርኔት ምስረኣ እዩ ቅሬታ ዘቕረበ እዚ ጀርመናዊ ብ1982 ብገበን ቅትለት ክልተ ሰባት ተኸሲሱ'ዩ፡ ንሕልፈት (ዕድመ ልክዕ ማእሰርቲ) ተፈሪዱ። ብዛዕብኡ ዝገልጹን ንስሙ ዘልዕሉን ኣብ ኦንላይን ዝተዘርግሑ ሓበሬታ ክለዓሉ ድማ ጥርዓን ኣቕሪቡ። ላዕለዋይ ቤት ፍርዲ እታ ሃገር፡ ንሱ ንዘቕረቦ ጥርዓን መሰረት ብምግባር፡ ብዛዕብኡ ዝዛረቡ ኣብ ኦንላይን [ኢንተርኔት] ዘለዉ ኩሎም መረዳእታታት ክጠፍኡ ውሳነ ኣሕሊፉ'ሎ። ኣብ 2002 ካብ ቤት-ማእሰርቲ ምስወጽአ ኣሰር ገበናቱ ምስ ስም ስድራቤቱ ተተሓሒዙ ክለዓል ስለዘይደለየ ነቲ ጉዳይ ናብ ቤት-ፍርዲ ወሲድዎ'ዩ። ብመሰረት ዘቕረቦ ሕቶ ከኣ ዝኾነ ይኹን ንስሙን ገበናቱን ዝገልጹ መረዳእታ ካብ ማህደር ኦንላይን ክጠፍእ በቲ ቤት ፍርዲ ተወሲኑ። ፕረዚደንት ጀርመን፡ ንፖላንድ ይቕሬታ ሓቲቱ ሚኒስተር ጉዳያት ወጻኢ ጀርመን ንክሲ መንግስቲ ኤርትራ ነጺጉ ዘደንቕ ታሪኽ ጠዓምቲ ጸብሒ ሂትለር ነቶም ገበናት ኣብ ዝፈጸመሉ እዋን ነቲ ኩነታት ዘረድኡ መጽሓፍን ሰነዳዊ ፊልምን ተዳልዮም ነይሮም'ዮም። ብ1999 ድማ ደር ስፒገል ዝተበሃለ መጽሄት ካብ 1982 ክሳብ 1983 ንዝነበሩ ሰለስተ ጸብጻባት ምስ ምሉእ ስሙ ኣብ ዌብሳይት ጠቂዕዎም ነይሩ። እቶም ጽሑፋት ክሳብ ሎሚ ኣብ ጉግል ሰርች ብቐሊሉ ክርከቡ ይኽእሉ'ዮም። እቲ ኣቤቱታ እንታይ'ዩ?
